Máris kiadó VV Fanni lakása
A Bors információi szerint máris kiadó az a lakás, ahol nagy valószínûséggel VV Fannit megölték. Kolléganõje szerint a 24 éves lány még mindig élhetne, ha ésszel dolgozik.
A mai napig nem került elõ a november 20-án eltûnt 24 éves Novozánszki Fanni, akinek jó ideje már csak a holttestét keresi a rendõrség. Feltételezett gyilkosának, B. Lászlónak pedig az ügyészség további kilencven nappal meghosszabbította az elõzetes letartóztatását.

A ValóVilágból megismert lány jó ideje prostituáltként élt egy luxuslakóparkban, ahonnan az ájult vagy élettelen testét – a kamerafelvételek szerint – a gyanúsított férfi az ölében vitte el. A rendõrség a nyomozás elsõ lépéseként felforgatta az eltûnt lány lakását, napokig pecsétje õrizte az ajtót. Aztán december közepén a szülõk összepakolhatták a lány személyes tárgyait. Az édesanyát megviselte, hogy a lánya egykori otthonában mindent grafitpor borított, ami az ujjlenyomatok vételébõl maradt.

Fanni ruháit zsákokba csomagolták és elhozták. Gyakorlatilag átadták a fõbérlõnek.

Fanni állítólag zsarolásos ügybe keveredett

Mint kiderült, a lakás tulajdonosa alig pár héttel azután, hogy bérlõjét halottnak vélte a rendõrség, újra meghirdette az ingatlant. Minderrõl VV Fanni kolléganõje számolt be a Borsnak, aki sok lányhoz hasonlóan a Marina parton lakik.

"Miután a rendõrség lezárta a lakásban a nyomozást, a tulajdonos kinyitotta Fanni anyukájának a helyszínt, hogy ki tudja pakolni. Azt persze nem tudom elmondani, hogy kié volt a lakás, gondolom, õ sem szeretné, hogy kiderüljön, mert az igencsak megnehezítené az üzletet" – mondta az egykori valóvilágos kolléganõje, aki a neve elhallgatását kérte, mert nem akar bajba kerülni.

"Sokan beszélik, hogy ha idáig nem került elõ, akkor sajnos már nincs életben. Fannival egyébként nem volt semmi gond, kedves lány volt, csak hát gyakran nem gondolkozott. Azt hallottam, hogy belenyúlt egy olyan zsarolásos ügybe, amibe nem kellett volna. Mindenre képes volt, hogy teljesüljön egyszer az álma, és modell lehessen. Nem lett volna szabad azzal az emberrel kezdenie – folytatta a lány, aki a történtek ellenére is biztonságban érzi magát a kétes hírû környéken.

"Elég vegyes a társaság itt a lakóparkban. Van járõrszolgálat, de úgy tûnik, nem sokat ért. Én biztonságban érzem magam, mert fel van szerelve a lakásom. Ha valaki észnél van, és nem tesz meg mindent a pénzért, megtalálja az arany középutat. Fannit csak a pénz érdekelte és a saját céljai. Összekeverte a munkát a magánélettel, és ez volt a hibája" – mondta az ott dolgozó nõ, majd azt is elárulta, hogy szorgalmasnak kell lennie annak, aki luxuskörnyezetben szeretné fogadni a vendégeit. A Marina parti lakások ára rezsivel együtt átlagosan havi 260 ezer forintba kerül.

Egy bûncselekmény leviszi az árat

A vásárlókat vagy bérlõket gyakran elriasztja, ha kiderül, hogy a házban, lakásban haláleset történt. Az emlékek persze késõbb halványulnak, egy betörés vagy tûzeset fél év múlva feledésbe merül, de egy gyilkosság aligha. Sokaknak még a település nevérõl is a bûncselekmény jut az eszébe. Egy ilyen történet nagyon lehúzhatja az árakat. Amerikában egyébként az ingatlanosnak kötelezõ a vásárlót tájékoztatni a ház múltjáról, Magyarországon azonban nincs ilyen szabály.
VV Fanni gyilkosság